CELEX: 62019CA0096
Language: da
Date: 2020-05-07 00:00:00
Title: Sag C-96/19: Domstolens dom (Ottende Afdeling) af 7. maj 2020 — VO mod Bezirkshauptmannschaft Tulln (anmodning om præjudiciel afgørelse fra Landesverwaltungsgericht Niederösterreich — Østrig) (Præjudiciel forelæggelse – vejtransport – arbejdsdage og hviledage – digitale takografer – forordning (EU) nr. 165/2014 – manglende registrering af arbejdsdage på førerkortet og manglende diagramark – national lovgivning, hvorefter føreren under disse omstændigheder er forpligtet til at forevise en erklæring fra sin arbejdsgiver – gyldigheden af formularen i bilaget til afgørelse 2009/959/EU)

20.7.2020   
            
            
               DA
            
            
               Den Europæiske Unions Tidende
            
            
               C 240/17
            
         
      Domstolens dom (Ottende Afdeling) af 7. maj 2020 — VO mod Bezirkshauptmannschaft Tulln (anmodning om præjudiciel afgørelse fra Landesverwaltungsgericht Niederösterreich — Østrig)
      (Sag C-96/19) (1)
      
      (Præjudiciel forelæggelse - vejtransport - arbejdsdage og hviledage - digitale takografer - forordning (EU) nr. 165/2014 - manglende registrering af arbejdsdage på førerkortet og manglende diagramark - national lovgivning, hvorefter føreren under disse omstændigheder er forpligtet til at forevise en erklæring fra sin arbejdsgiver - gyldigheden af formularen i bilaget til afgørelse 2009/959/EU)
      (2020/C 240/22)
      Processprog: tysk
      
         Den forelæggende ret
      
      Landesverwaltungsgericht Niederösterreich
      
         Parter i hovedsagen
      
      
         Sagsøger: VO
      
         Sagsøgt: Bezirkshauptmannschaft Tulln
      
         Konklusion
      
      
                  1)
               
               
                  Artikel 34, stk. 3, andet afsnit, i Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport skal fortolkes således, at en national ordning, hvorefter føreren af et køretøj, der er udstyret med en digital takograf, når de automatiske og manuelle registreringer i takografen ikke foreligger, som et subsidiært bevis for sine aktiviteter pålægges at fremlægge en aktivitetserklæring udarbejdet af dennes arbejdsgiver i overensstemmelse med den formular, der er indeholdt i bilaget til Kommissionens afgørelse 2009/959/EU af 14. december 2009 om ændring af Kommissionens beslutning 2007/230/EF om en formular vedrørende sociale bestemmelser inden for vejtransport, ikke er omfattet af anvendelsesområdet for det forbud, som denne bestemmelse fastsætter.
               
            
                  2)
               
               
                  Behandlingen af det andet spørgsmål har intet frembragt, der kan rejse tvivl om gyldigheden af den i bilaget til afgørelse 2009/959 indeholdte formular.
               
            
         (1)  EUT C 172 af 20.5.2019.